《稗子行》
清代·刘青藜

妇子纷纷携笤篚，齐向荒郊收稗子。晨出暮归收几何？一斗才舂二升米。

莫嫌此物太艰难，犹胜田间把耒耜。今年五月月离毕，沧海倒翻泻不止。

拍天巨浪浸层城，平原洼地可知矣。小麦湿蠹秋禾空，辛苦何曾咽糠秕。

天生稗子惠孑遗，残喘暂延全杖此。只愁采掇会当尽，鸿雁嗷嗷饥欲死。

作者简介：（1664—1707）河南襄城人，字太乙，一字卧庐，号啸月。康熙四十五年进士，官庶吉士。父丧，哀毁呕血，事母不复出。专意为诗。有《高阳山人诗文集》、《金石续录》。